Négy napig fieszta lesz a királynék városában - Kultúrpart
Ne simogasd az adathordozót!
„Szeretem, ha kikötöznek szex közben”
Négy napig fieszta lesz a királynék városában
Szerdától ismét Utcazene Fesztivált rendeznek Veszprémben; a négy napon át tartó koncertsorozaton 25 zenekar, illetve szóló zenész, köztük számos népszerű művész lép fel - közölte Muraközy Péter, az Utcazene Fesztivál főszervezője az MTI-vel.
A tizedik alkalommal megrendezendő zenei fesztiválon Veszprém belvárosában ezúttal is több színpadon léphetnek fel a zenészek - tette hozzá, megjegyezve, hogy ott lesz a fellépők közt a Kistehén Tánczenekar, a Quimby, az Egy Kiss Erzsi Zene, a Jazzékiel, a Hot Jazz Band, az MCS Blues Band Szabó Tamással és a Zep Session a Roy és Ádám formációval.
Vendége lesz a fesztiválnak több külföldi zenekar is, így például a francia La Fanfare en Pétard, Olaszországból a Tolga Trio és a La Tresca, az ausztrál Hannah Pearl, sőt két dél-amerikai együttes is fellép: Chiléből érkezik a Nano Stern, Argentínából pedig a Violentago.
A fellépő 25 zenekart, illetve szóló zenészt 158 jelentkező közül választották ki. A legjobbakra a közönség is szavazhat, de zsűri is értékeli a produkciókat: a legjobbnak ítélt zenekart és szóló előadót 500-500 ezer forinttal jutalmazzák.
A zenészek, zenekarok mellett esténként a Színházkertben dj-k is szórakoztatják a közönséget.
Zene Könnyűzene Fesztiválok Jazz, etno
https://kulturpart.hu/api/trackback/id/tr487855838